IPL: शुरुआती मैचों में नहीं खेलेंगे कोहली, उनकी ही तरह धाकड़ यह क्रिकेटर करेगा RCB की कप्‍तानी  
कंधे की चोट से अभी भी पूरी तरह नहीं उबर पाए हैं विराट
कोच वेटोरी ने कहा, वापसी की तारीख अभी तय नहीं है
दो अप्रैल को बेंगलुरू पहुंचेंगे द. अफ्रीका के डिविलियर्स
विराट कोहली की चोट आईपीएल-10 में उनकी टीम रायल चैंलेंजर्स बेंगलुरू के लिए चिंता का विषय बनी हुई है. माना जा रहा है कि चोट के चलते विराट टूर्नामेंट में RCB के शुरुआती मैचों में नहीं खेल पाएंगे. इंडियन प्रीमियर लीग के 10वें संस्करण का आगाज 5 अप्रैल से हो रहा है और इसका पहला मैच रॉयल चैलेंजर्स बेंगलुरू टीम को ही खेलना है. विराट की टीम पहले मैच में गत विजेता सनराइजर्स हैदराबाद के सामने होगी. अगर कंधे की चोट से जूझ रहे कोहली समय पर ठीक नहीं हो पाते हैं, तो उनके स्थान पर RCB टीम की कमान एबी डिविलियर्स संभालेंगे. टीम के मुख्य कोच डेनियल वेटोरी ने यह जानकारी दी. गौरतलब है कि डिविलियर्स को भी विराट की ही तरह धमाकेदार बल्‍लेबाजी के लिए जाना जाता है. पिछले सीजन में विराट और डिविलियर्स, दोनों ने ही RCB की ओर से जोरदार बल्‍लेबाजी की थी.
विराट की कंधे की चोट अभी पूरी तरह से ठीक नहीं हुई और माना जा रहा है कि वे ऐहतियात के तौर पर आईपीएल के शुरुआती मैच नहीं खेलेंगे. कोहली हाल ही में संपन्न हुई बॉर्डर-गावस्कर ट्रॉफी के दौरान रांची टेस्‍ट में फील्डिंग के दौरान चोटिल हुए थे. इस कारण वह ऑस्ट्रेलिया के खिलाफ खेली गई इस चार टेस्ट मैचों की सीरीज के अंतिम मैच में मैदान पर नहीं उतर पाए थे. भारत-ऑस्‍ट्रेलिया सीरीज के बाद एक संवाददाता सम्मेलन में कोहली ने कहा था कि उन्हें पूर्ण रूप से ठीक होने में अभी कुछ सप्ताह लगेंगे.ऐसे में बेंगलोर की टीम में उनकी उपस्थिति पर संशय वाजिब है. एक बयान में बेंगलोर टीम के कोच वेटोरी ने कहा, "कोहली की वापसी के लिए कोई तारीख तय नहीं है. बीसीसीआई के चिकित्सक और फिजियो से हमसे इस संदर्भ में संपर्क करेंगे और हमारी मेडिकल टीम को तभी कोई स्पष्ट जानकारी मिल पाएगी." वेटोरी ने कहा, "बेंगलोर टीम पहले प्रशिक्षण सत्र के लिए बेंगलुरू में एकत्रित हुई है. अभी, हमें कोहली के शामिल होने बारे में कोई स्पष्ट जानकारी नहीं मिली है. अगले कुछ दिनों में इस बारे में चीजें साफ हो पाएंगी." कोच ने कहा कि ऐसी स्थिति में डिविलियर्स RCB की कमान संभालेंगे. वह दो अप्रैल को बेंगलुरू पहुंचेंगे.हालांकि, उन्हें अभी कोहली के स्वास्थ्य की स्पष्ट जानकारी मिलने का इंतजार है.    

विराट की कंधे की चोट अभी पूरी तरह से ठीक नहीं हुई और माना जा रहा है कि वे ऐहतियात के तौर पर आईपीएल के शुरुआती मैच नहीं खेलेंगे. कोहली हाल ही में संपन्न हुई बॉर्डर-गावस्कर ट्रॉफी के दौरान रांची टेस्‍ट में फील्डिंग के दौरान चोटिल हुए थे. इस कारण वह ऑस्ट्रेलिया के खिलाफ खेली गई इस चार टेस्ट मैचों की सीरीज के अंतिम मैच में मैदान पर नहीं उतर पाए थे. भारत-ऑस्‍ट्रेलिया सीरीज के बाद एक संवाददाता सम्मेलन में कोहली ने कहा था कि उन्हें पूर्ण रूप से ठीक होने में अभी कुछ सप्ताह लगेंगे.ऐसे में बेंगलोर की टीम में उनकी उपस्थिति पर संशय वाजिब है. एक बयान में बेंगलोर टीम के कोच वेटोरी ने कहा, "कोहली की वापसी के लिए कोई तारीख तय नहीं है. बीसीसीआई के चिकित्सक और फिजियो से हमसे इस संदर्भ में संपर्क करेंगे और हमारी मेडिकल टीम को तभी कोई स्पष्ट जानकारी मिल पाएगी." वेटोरी ने कहा, "बेंगलोर टीम पहले प्रशिक्षण सत्र के लिए बेंगलुरू में एकत्रित हुई है. अभी, हमें कोहली के शामिल होने बारे में कोई स्पष्ट जानकारी नहीं मिली है. अगले कुछ दिनों में इस बारे में चीजें साफ हो पाएंगी." कोच ने कहा कि ऐसी स्थिति में डिविलियर्स RCB की कमान संभालेंगे. वह दो अप्रैल को बेंगलुरू पहुंचेंगे.हालांकि, उन्हें अभी कोहली के स्वास्थ्य की स्पष्ट जानकारी मिलने का इंतजार है.